6 ISIGIDIMI SAMAXOSA, NOVEMBER 1, 1882.

eninzi kunene yaba mhlope abangama Bulu acasene nalento yokuba kuditywe ndawonye e kilasini (class) nye nasesi kolweni sinye aba mhlope naba mnyama. Pezu koko iqela labantu abagwenxa bapikele ekubeni kunyanzelwe abantwana babamnyama ezikolweni ezingenwa, nezixaswa ngaba mhlope.

*Izicaka ne nkosi zazo.*

Bokumbula abaninzi ukuba lengxoxo yayike yatiwa tupa kwi Parliament egqitileyo. Ama Bulu avumelana ngelo kuti kuyi nkatazo nendleko ukuba bamane bebaleka emva kwaba mnyama beshiya impahla zabo, besiya pambi kwe Mantyi. Kufanelekile ukuba amagosa (Field Cornets) anikwe igunya elingangele Mantyi lokugqiba amatyala apakati kwabo nezicaka. Kuze kuti isohlwayo esinikwa izicaka ibe kukubetwa kuba aba mnyama bengayi baleli nto lento yokutsala izi Kotshi Kari (Scotch Carts,). Kuba baya nqena ukusebenza bayazukuba xa baya etolongweni baya kudla izidlo zika Rulumente. Kwagqitywa kwelokuti iyeza linye kukuba babotshelelwe emlenzeni wenqwelo bayanywe kancinane ezintsendweni nge sabokwe.

*Ilungelo laboku nyulwa kwabe Parliament (Franchise.)* Kubeko ingxoxo eshushu eyayame komnyama kakade. Isigqibo ibe sesi sokuba kungabiko namnye owohlanga lwakwa Kafile uvunyelwa eli lungelo lokuba ngumnyuli wabe Parliament ngapandle kokuba abe unomhlaba kule Koloni, kanjalo uyakwazi ukubala igama lake.

*Amakumsha.*

Apa kutiwe u Rulumente ufumane afake amakusha la nanga faneleyo, kuyafuneka epelisiwe, ziti i Mantyi zipumelele uviwo ngenteto yesi Bulu nesi Ngesi.

*Imizi.* (Locations).

Lengxoxo ibe shushu kanye kuba kutiwe ikutaza aba mnya­ma ukuba banxile babe bengavumi ukusebenza. Kugqitywe kwelokuba acelwe u Rulumente ukuba apelise Izidikida, imi Tyino, nabacopileyo (squatters) emihlabeni yaba mhlope. Ku­ba beya kuti aba mnyama akwenjenjalo u Rulumente bemke baye ema Xoseni, boti bakufika apo bangahlali kuba bokumbu­la ozi kofu nozi swekile &c. ze bati bebuya babe bezimisele ukusebenza, &c.

Kukade mawetu kuxoxwa ngento ezininzi angati omnyama anyuke ukuba uzilandele. Lento kum ngati kuko indawo esisayiposayo. Ngapandle kokuba omnyama afumane imfundo ebangela ukuba azane namalungelo ake nje nge nkulelana (citizen) yelizwe elipetwe ngama Ngesi, asingeze simncede ngokubala kwetu esi *Gidimini* nangoku cikoza kwetu, sifuna ukuba abantu bakowetu sifumane sibadele. Ndikumbula amazwi awatetwa lilumko lakudala u Aristotle. Uti “umahluko opakati kobudenge nobulumko, ungango mahluko okoyo pakati kwaba hleliyo naba fileyo.” Nditi xa nditshoyo makuke kuzanywe imfundo le siti bamnyama kuba yiyo isiseko sokunyuka kohlanga.

IZINTO NGEZINTO.

U Rev. Dr. Hahn umfundisi webandla lama Luther, ubikwa ngamapepa ase Kapa ukuba ungenwe yi ngqakaqa. Asiye nkulu ke noko.

U Rev. Dr. Stewart usinge e Rini 26 wale nyanga ifileyo. Umcimbi isekwa liqumru apa laba cedululi masiko, ecingelwa le okokuba yeyokuba baufeze umsebenzi.

Ngo October lo isakiwo esitsha sase Lovedale sihlanganiswe ne ofisi ka Rev. Dr. Stewart nge *Telephone* (into ekutetwa ngayo nomntu okude.) Into leyo ingu mangaliso kwinto eninzi.

E Victoria West ingqakaqa inconywa ngobu ralarume bayo. Esixekweni sase Kapa iya damba; imbangi yoku kukuba selibagqibile ebino kubahla, kwindawo ezisema pandleni omzi iyanconywa.

Intlanganiso yaba Fundisi abamnyama base Wesile yesi qingata sase Rini, esonganyelwe ngu Rev. John Wal­ton, M.A., iya kuqala ukuhlala e Healdtown ngalo nyaka ngolwe 5 December.

Ukuza kwe ngqakaqa.—Eza kutsha nje zibika ukufunyanwa kwesi sifo e Genadendale, eso sikolo sidala. Eseli behlile kutiwa ngama kulu omatatu, sekufe 28. Kucingelwa ukuba ibi fihliwe ixesha eli lonke.

U Mr. Reuben Ayliff, obe singe e America, nge micimbi yozilo ubuyile kwelo. Ungene ngoku kwase msebenzini wake wokutolikela i Jaji. Ngexa abengeko indawo leyo ubeyipatelwe ngu Hon. W. Ayliff, M.L.A., umninawe wake.

Ingqakaqa e Bayi.—Kuluvuyo kuti ukufumana ukuba amalinga okunqanda ukusasazeka kwe ngqakaqa kweli dolopu, ngati asapumelela kude kwalo lwanamhla. Akukabiko bantu ibahle kutsha seloko waba mnye, naye kutiwa usingisela empilweni. Apo igxugxisa kona kuse Tinara.

Elu Sutu.—Indaba ezivela kweli zezibika uku sweleka kokuzola kwe micimbi. U Mr. Sauer uke wane ntlanganiso no Masupa, ate kuyo lomnumzana nakuba ampete nge mbeko u Mpatiswa Micimbi yaba Mnyama, wateta imvo yake ngapandle kokoyika, exela ukunga mtembi kwake u Rulumente ngokwa pula kwake amadinga ngapambi kwe mfazwe.

“Isigidimi.”—Kungo dano esingena kuwafaka, kwela namhla ipepa, amagama aba pumelele ugqatso lo Titshala. Isizatu sesokuba engeka xelwa komkulu.—Mzalwana Sauti, ayinaku ngeniswa incwadi yako, kuba asindaba sisaziso inteto yako: Emauhlaule ke ngoko ukuze ingene.—“J. J. M.” igama lako elizeleyo akuli balanga, ngoko ayingeni incwadi yako.—Ezinye inteto, nezo Mcokeli, nezaba balelani zobonakala kwesi zayo.

I Church of England.—Ibunga le Ramente yase Natal eyonganyelwe ngu Right Rev. J. W. Colenso, D.D., esayibika ngenye inyanga ukuba imiselwe ukuba ngo 16 October, ibeko njengoko e Durban, Natal. Kutiwa u Bishop Colenso uyivule ngenteto ebe ndana, exoxa ngezinto ezayamene nelo tyala likulu lisand’ ukufezwa Pesheya, lomfi u Bishop Merriman no Very Rev. Dr. Williams base Rini. Ute impahla ze Tyalike yase England azina kufumane zinikelwe i Tyalike yase South Africa ngomteto we Parlamente zezi Koloni. Into ati u Dr. Colenso iya kupelisa inkani kukuba ezi ramente zimbini zihlangane kanjako Zigqale umteto we Church of England. Angatshutshiswa ubani ngokuzi cingela kwake ezintweni zonqulo.

INCWADI ZABA BALELI

*[Asilitabateli pezu kwamagxa etu ityala elingabangwa zinteto zaba baleli.—EDITOR.]*

King Wm’s Town, Nkosi Mhleli,—Kawundi fakele nam kwelo pepa lamanene, ndifuna ukuke ndipendule kancinane kulomfo ka Nzeku ungxongxota one ipepa ngento engavakaliyo, kuba akayi cacisi nokuyi cacisa lento yomtshato. Uti akakutshata kuba yinto yabe Lungu umtshato. Manditi kuye uduba kupela umhleli wendaba ukuba amane eshicilela lamapepa ake angento-nto-nto yakuloni. Kuqala lomntu uyabala nge inki nange minwe yake. Lento yodwa akasem Xosa ngum Lungu. Okwe sibini unxiba impahla yasem Lungwini, anxibe njengom Lungu akasem Xosa selengum Lungu—kungoko nditi uduba umhleli mapepa. Eyesitatu indawo ukalazela impawu, zimpawu azazi ngani yena eliqaba nje, engazi nto yena ngokwake malunga nom Lungu: izinto zakwam Lungu nje ezi, uzazi ukuba waye zibone nini? Nantsi imbangi ebangele ukuba nditsho, ubuza umtshato ukuba ulunge entweninina atsho agwebe, axele kwa yedwa lomntu, mna andisokuze nditshate ndoda nomfazi ngendlela zam ngapandle kokutshata, kuba ukutshata yinto yamanene abe Lungu utsho lomfo ka Nzeku—atsho abone impawu kwi Editor *Sigidimi* um Lungu, kuba umhleli ngu Mhleli, omelwe kubona ezino pawu nezingenalo upawu incwadi, tina emlungwini kuya tshatwa ngo mfuziselo owenziwa ngu Nyana ka Tixo owenza umtshato e Kana. Ndize kwindawo yesine. Amapepa abuza ngolu hlobo asingawo kanye nawoku pendulwa ngawoku yekwa kanye, eli pepa litete into embi endingati ukuxela, abatati bama pepa mabangake balipate kuko abantwana, bafumane bagcine into emdaka ye sentensi, eli pepa lelona pepa linga funekiyo kanye apa kweli lamanene. Enye into nantsi eyiyeye sihlanu. Ungabali unga cinganga mfana wam, eli pepa lifana nepepa elibalwe ngu mntu onje: onebabalaza. Ngendiba nditi amanxila, Mhleli, makangabiko kweli pepa alikuba nandawo zokupakamisa uhlanga lwetu, kukona liya kutshona. Lomfo uvuyisa abarexezi, abapimisi, abashweshwi, uti into emiswe ngu Tixo ayicukuceze. Siya yibona lonyoka ikweza nezilili emseleni. Ndiyapela apo camagu Mhleli, Nkosam, ndim

Walter K. Ntsikana.